दक्खिनी भारत के पच्छिमी किनारा पर मौजूद पच्छिमी घाट परबत श्रेणी के बीच-बीच में कई जगह दर्रा बाड़ें जिनहन के घाट के नाँव से जानल जाला; जइसे कि पाल घाट, भोर घाट, थाल घाट इत्यादि। अइसने दर्रा सभ में से मालनड क्षेत्र के ई आगुम्बे घाट भी एगो दर्रा हवे जे शिवमोग्गा भा शिमोगा शहर के उडुपी से जोड़े ला। एह घाट भा दर्रा से हो के जाए वाली सड़क शिमोगा-उडुपी-मंगलोर के एगो प्रमुख रास्ता हवे। सड़क मार्ग के चौड़ीकरण के हाल में दोबारा सुरुआत भइल बा जेकर माँग लमहर समय से रहल बाटे।